પદ્મશ્રી ગુણવંતભાઈ શાહે એક કાર્યક્રમમાં પ્રધાનમંત્રી શ્રી નરેન્દ્રભાઈ મોદીને ઉદ્દેશીને કહેલું કે, ‘નરેન્દ્રભાઈ, આજે આપના કાવ્ય-સંગ્રહ ‘સાક્ષીભાવ’ના લોકાર્પણ પ્રસંગે યોજાયેલ આ સમારંભમાં, એક વિશેષ બાબતનું સૂચન કરવાનો લોભ જતો કરી શકતો નથી. આ દિવસોમાં આપ આગામી ૨૦૧૪ની લોકસભા ચૂંટણી મહાઅભિયાનમાં વ્યસ્ત છો. મારી એવી અભિલાષા છે કે, આપ પ્રધાનમંત્રી તરીકે નવી દિલ્હી પહોંચો ત્યારે લોકાભિમુખ અને રાષ્ટ્રગૌરવના અનેકવિધ પ્રકલ્પોની આપની કાર્ય-સૂચિમાં એક બાબતને અગ્રતા આપશો, એવું અંતરતમ્થી ઇચ્છું છું. દિલ્હીના રાજમાર્ગોના નામોમાં ‘ઔરંગઝેબ રોડ’ જેવા નામો આજે પણ હયાત છે ! આવા જુલ્મી શાસકોના કાળગ્રસ્ત નામોવાળા માર્ગોને બદલીને ‘ફિલોસોફર કાંગ’ બનવાની સંપૂર્ણ પાત્રતા ધરાવતા, દારા શૂકોહના પ્રેરક સ્મરણમાં, દિલ્હીના મહત્ત્વના રાજમાર્ગનું નવ નામાભિધાન ‘દારા શૂકોહ માર્ગ’ કરશો એવી અભિલાષા આ સમારંભમાં પ્રકટ કરું છું !’